“Odade,” kwi bandla lama Tempile ase Beaufort West ba­ncony wa ngotando abanalo. Kule Tempile ise Dikeni asikolwa uknba mninzi umtinjana; esiti ke tina, nezinye izinto zisingqinela, fanukuba yinto elambatayo utando kuba hlobokazi betu. Kambe sisa teta nge Bo-Bofolo. Eli bandla beline mvumo kutsha nje; kukumelana kwama gama amaculo okubange ukuba olu tando lube yimbasa. Kauzivele nawe mfundi:—

Iculo, ngu Mzalwana u Kirtly: “Wokoliswa yintonina?”

Iculo, ngu Dade u Ainsley: “O, utando lwenyaniso, utando lwe- nyaniso.”

Iculo, ngu Mzalwana u Harrison: “Sitandwa yiza upokole.”

Iculo, ngu Dade u Getting: “Lidlule ixesha, lidlule ixesha.”

Asazi nokuba umzalwana waye fune epokole kwatiwa ixesha lidlule ufanelwe yimfesane sinina. Sino vuyo ukubona ubom obunje pakati kwabazili; into leyo ibonisa ukuba basapilile.

Ute umbali wale nteto ehleli kwi ofisi yake nendodana ebi nomcimbi ewenzayo weva isiti “Ke betu lento ubutitshala andiyifuni.” Site “Njengokuba ufunda nje ukangele eninina?” Ite “ndifuna ukuba ze ndibe yi *clerk* (umbali.)” Site into leyo iya buleleka, kodwa mayi kumbule ukuba yimfundo noku­ba rele-rele kwe ntloko, ezona nto zobanga ukuba ayifumane lonto. Ute umnene ukupendula, “Hleliwe nje yonke lempi ibalayo ifunde kakulu na? ” Site, “Mhlope.” Govalala inkabi. Lendodana namhla ivakalise imvo yento eninzi efunda apa e Lovedale ecinga ukuba amasebenzi encubeko la afunyanwa kuba umntu esuke wahlala apa e Lovedale inyanga ezi ntandatu wafumana igama lokuba ubeke walapa. Singawa xelela siti imfundo ayinjenga manzi, wona ungati ungene emlanjeni akwenze manzi nokuba uyatandana nokuba akutandi. Iya setyenzelwa, umntu ancame izincoko namaqabane okwe xesha ukuze ayifumane. Yabona ke S. G. woqala uqonde, uqube ngolu hlobo utyape ukubufumana ubu *clerk*; okanye bopa intloko yako nge gqesha uye kulala,

Kungo dano olukulu esixela inkolo esigqoboke kuyo kufupi nje, nebesizama ukuyi nxwema ngawo onke amandla etu. Lonkolo yeyokuba o *“vil yu bay avatch”* asinga ma Jodi odwa. Abalesi betu bokumbula imbali emdaka yenkohliso enkulu, ngapa ngase Cradock esayi balisa kwi pepa lokugqibela. Into emayela kuleyo, nakuba yona igqitisile ngobubi, kuba umntu lowo weza njenge ngelose yoku kanya kanti yingcuka exwilayo, yehle apa e Lovedale. Ityendyan’apa, abati ngu Joe M., elise Bayi lifika litengise intsimbana yama xesha komnye wabapete umsebenzi kwesi sikolo. Akupe inyaniso zake zokuba lentsimbi ipilile, ilungile, iyawa gcina amaxesha. Atsho abize £3 ngayo, abike “intswelo nobuze bake,” afumane umntu owabetwa yinceba, ote nakuba ebe ngondele ukutenga igogogo, wamnika £2 10s., kwaoko. Wareqa umnene emva koku sayina ipetshana loku ngqina ukuba intsimbi leyo ilungile. Kwa ngalo mini yalahlekana nexesha intsimbi, kunanamhla, esicingela ukuba koda kuse kumapakade, ingazanga yali gcina. Amanene ase Bayi antsundu nga bantu esiba beke kunene, ngenxa yencubeko yawo: lonto ayayazi nawo. Kanti ke xa aya kuti avumele izinto ezinje ngale zivakale pakati kwawo, obehle abangale ukuba acingelwe ukuba akadlule nganto kulo ma Jodi ahlambele igama lawo. Umzalwana u Joe M., uyacelwa ngu mkohliswa lowo ukuba abuyisele imali leyo ukuba akana kwenza nto igqitiseleyo.

Kumatyala alinde i Jaji eya kuhlala e Bayi ngo Nov. 6, singa kankanya abe mahlanu. 1. Elika *Joe London,* umdaka omnyama ongqindilili okumashumi amatatu ubudala (noko yena ati uyi 24). Ngumfo wase America. Ityala lake leloku hlaba u George Williams nge boso pantsi kwe bele. Lati kanti alingenanga kakulu, wabuya wapila u Joji. Isisusa ikwa yi ntlenga yomti wo Talaso. 2. Elinye lelika *Mfengu Mvoko* owabulala omnye umfo besilwa kwa ngale ntlenga ye Silo somhlola amanzi ka *Bacchus.* (Kauveke G. B. D. M. njalo njalo Tywini.) 3. Elinye lelika *Charley Mavuka* owantlala enye imambane wapantsa ukuyi tyumza intloko nge mbokotwe, kwa nge Silo esi. 4. Kuko nomfazazana omncinane, ogama lingu *Lena Sturman* obudala bukwi 26, onetyala loku bulala umntwana ka *Saul Williams* ogama lingu Nickolaas Williams. Wafika mzini utile abantwana besele bodwa equma kakulu ngumti ka Bacchus. Bati befika abantu abakulu bamfumana elele pezu kuka Nickolaas ese komzi. Bakuti—yinile! sele file umntwana! Uqale wamrwitsha waze wamfutanisela, wasuka walala pezu kwake. Lentwana ubudala bayo yiminyaka emihlanu. Izwi elatetwa ngu Lena Sturman pambi kwe Mantyi leli—*Ek was dronk gewees; is ik nuchter was ik zou niet zoo een ding gedoen had.* Okukuti ngoku kumsha: “Ndandinxila; ukuba ndandi qabukile ngendi ngayenzanga into enje.” 5. U *Tukani Grootboom* unyana ka M’Boni, isela elidala— emncinane betu umfana lo. Weba imazi yenkomo e Tseti, pakati kwe Bayi ne Tinara. Ulinde kwa i Jaji. Siya mvela umkuluwe ka Tukani, kuba imazi zake ezazihlala kweli sela lika yise ngati ziya pangwa ngabo babelweyo. Nokuba wozi fumana woke abe nendleko, kuba eli sela lamisa iminwe pambi kwe Mantyi lafunga ukuba zezalo liba lokululwa kutatwe zona. Isisusa sobu busela ngu Bacchus utixo we wayini

Um Africa wenyaniso ekungeko nkohliso kuye ! Sive indoda ecingayo isiti, tina bemi be Africa asibantu bacingayo; ebeku ngati mhlaimbi ukuba ubeko abulawe. Ngoku cinga siteta ukuba umntu abe noku cinga into entsha njengokuba ete ama Griki ngemini zokunonelelwa kwawo afumana izinto ezintsha ebulumkweni nase mfundweni; avelisa amadoda anjengo Socrates, no Thales, no Plato, no Euclid, ati ama Ngesi avelisa o Stephenson, no Shakespear, no Arkwright. Kanti ke akapelanga apo: ite lengqondi, abafunwa siti abantu abanjalo. Kube ngosizi nonkwantyo esicinge sacinga safumana ukuba okwenyaniso kunjalo, sati xa sisazi tutuzela sisati, kodwa noko—: kwe gqi lemigcana siyihlomelayo, ebete wabanga nalo “noko” weqayiya. Nakuba umbali wayo ete maze ingafakwa, inqabe kakulu ukuba ibekwe pantsi kwe kandelare. Sesoti sifihle igama lake.—

Nkosi yam ebekekileyo andingi ndinga cima amazwi abilayo nge yam ingcinga kudodana olufuna ukwamkela isi *Gidimi* nge veki zonke, okwam mna ndisifuna kanye nge nyanga kuba akuko nto ndisebenza yona ukuze ndifumane ingenelo ngokwamkela ipepa; ukutsho nditi elam igama loba sekusitateni kanye nge nyanga. Anditsho ukuti lencwadi uz’uyifake epepeni ndazisa wena ukuze ungandi baleli kwelo qela elifuna njalo, ndikwazisa ukuba andiko kulo mna, owako futi, M—a.

Enye yamadodana afundileyo yenjenje ukusibalela malungana nenteto yetu apa yabi hlab’umkosi kumadoda ohlanga ngokwa yamene nemfundo yentombi:

Mnumzetu.—Inge ivela pezulu inteto yako mayela nemfundiso yama *ledi,* kwi *Mpawana* zepepa lako lo October. Kukade ndisinga-singa, ndivelela zonke inkalo ndifuna umntu ongati abe ngumhlobo wam wobom bonke, into endiyi fumanayo bubuhomba bodwa. Hayi zona ingubo zintle; imi mpantsho andiyi dingi. Kanti eyona nto ndiyi funayo—umfazi ofundisiweyo andiyi fumani—zinkwenkwezi. Ityala mna ndilibeka pezu kwe ntombi ngokwazo—ziyi dangalele imfundo; nabazali abamsulwa. Ba “tshitshiliza emva,” njengokuba usitsho. Kazi kunjenjenje bofunyanwa pina abafazi siti mhlambi ofundileyo —abafazi abaqonda uku cokiswa kwendlu, ukufundisa intsapo ngokwesi Lungu. ukupeka ofani-ngofani xa indoda ibanqwenelayo. Ndisaku kangela mna ndifumana iledi ebezi zizo seza colwa kwe mu yimpi efundileyo esiza pezu kwayo. Ukuba andiposisi ngati unaba fundi abangama nenekazi akowetu, enditi eli pepa lako liya fundwa nazezo ntombi zifunda kuni apo: ngxatshi ke, kokona boti aba bantu, uti baya sibiza, beve into exake impi efundileyo ukuba ingabi ibiseyite yatshisa ilapu kubo. Au, ndixolele nkosi yam ndim—W. F. F.

Ukuba lenteto ibisingiswe kuti ngeba siya pendula. Kunje njenje ke, soka silindele oko kotetwa ngabo ibekiswa kubo. Asisakutsho nokutsho, ukuba yinteto elungileyo, engalungileyo sinina ukuba umfana enjenje ukuteta nabo alindele ukuti kubo, “Bawo,” emzuzwini. Indodana le yona ifundile, idume ngesimilo kanjako, esinga fanele ke ukuzimisa, sigwebe emcimbini wayo.

Kwanga pambi kokuba ipepa letu lokugqibela lipume beseke seva nge ntlanganiso, exelwa ngu Mr. I. W. Wauchope, kwa kweli pepa letu lanamhla. Wotakazela wonke akuva ukuba into leyo ayesiti amanye amaxego mzuzu lipupa lika Mr. Thomas N. Ngxangxeni wase Tinara namhla yinto ekoyo. Ukuba ezi ntlanganiso ziqutywe nge ncubeko, ngoku zola kwe ntloko, ngo nyamezelo pantsi kwe nteto ezidlubukileyo, nangotando azinakuba ziwe nganeno kokupumelela. Amagama abapati msebenzi bale ntlanganiso intsha anembali ezinga zalisa esi *Sigidimi.* Ingoma ngegama lika Mr. Simon Sihlali, u Mongameli wayo, sezake zavunywa yeyetu imilomo; izinto esezenziwe nasazenzayo u Mr. Wauchope ongamele iqela labapati e Bayi ezenzela abantu bakowabo zaziwa nguye wonke oqelene nocuku lwezinto ezenziwa ngaba pati bamadolopu nangu Rulumente. Amanye amalungu ayo akakazi baluli nganto, esinqwenayo shushu ukunga angafumana ituba emsebenzini wezi ntlanga­niso lokuba ake e tu nange ntamo pezu kwempi eninzi. Yintsikelelo yombali wezi “Mpawana” ukwazi iqela elininzi elingama lungu. Kambe tina sikolwa *zizenzo* ezayame kweli cala siqonda ukuba ubekisele kulo u Rev. Mr. Mzamo, kweyake inteto. Siyaba bulela, egameni lomzi wakowetu, aba fundisi bakowetu, ngale ndawo yokuba bepuma nabo namhla ukuza kunceda amadoda acubekileyo kumsebenzi omkulu. Kukade bengaba koti bembiza ebu fundisini. Ixesha lifikile ngoko, lokuba beme nje ngamadoda bacase into ezicaswa yimixelo yabo, bakutaze ezo babonayo ukuba zoba luncedo. Hayi bona ubutatasholo boku gxelesha isimilo! Amaqina amhlope ako nakule indala kutiwa yeyaba “Cubekileyo,” abaziyo aba fundi betu ukuba siseloko siyi tetelela. Pambili nto zakwetu. Asisoku peza ukutsho.

Ukuba ibingelilo i Lovedale, umhla we 18 October ubunga saku behle uye kula mhadi mkulu kulahlelwa kuwo zonke izinto ekutiwa zilityelwe; kodwa kuba kunjenje nje ke, umhla lowo abanye sebeulibele. Ngomhla lowo satyelelelwa tina apa ngamanene alishumi linesibozo, awabe vela kwi ndawo nge ndawo, ezinje ngoma Stellenbosch, Somerset East, Humansdorp, Maclean, njalo njalo, njalo njalo, njalo njalo. Imbangi